[ca] La tesi La novel·la com a context en l'educació científica planteja una aportació en el camp de la didàctica de les ciències experimentals des de la perspectiva de l'alfabetització científica. La proposta parteix de diverses aproximacions didàctiques, com són l'ensenyament de les ciències en context o a partir de qüestions sociocientífiques, així com de recerques on s'analitza l'ús de narratives en l'educació científica. Específicament, la finalitat de la recerca és analitzar la potencialitat de la novel·la com a context en l'educació científica. Finalitat que es concreta en tres objectius: 1) Dissenyar un instrument per tal d'analitzar novel·les per ser usades com a context en l'educació científica 2) Analitzar la novel·la com a context en l'educació científica a partir de la participació en un club de lectura 3) Analitzar la novel·la com a context en l'educació científica a partir de la interpretació que fan els alumnes d'un fragment d'aquesta. Per respondre a aquests objectius s'utilitzen diferents mètodes tots de caràcter qualitatiu i interpretatiu. Per respondre al primer objectiu, es fa una recerca en relació als criteris per seleccionar novel·les a la classe de ciències a partir d'una revisió bibliogràfica i entrevistes a diversos professionals. Paral·lelament s'analitzen les característiques d'un conjunt de novel·les juvenils relacionades amb les ciències. Per a respondre al segon i al tercer objectiu, es dissenyen dues activitats centrades en dues novel·les juvenils diferents que s'implementen respectivament entre els alumnes de 3r i 1r d'ESO d'un centre de secundària de la província de Barcelona. En tots dos casos s'analitza el discurs dels participants. En el segon objectiu, l'anàlisi se centra en la mobilització de continguts científics i aspectes ètics durant el club de lectura així com en la percepció que en tenen els propis participants. En el tercer objectiu, l'anàlisi se centra en l'ús i avaluació de proves que realitzen els alumnes tant en l'activitat escrita i individual com en els debats orals i en grup. Els resultats del primer objectiu proposen un instrument d'anàlisi anomenat graella ANUCEC, que incorpora tant criteris científics com literaris en el seus requisits. A més a més, planteja l'anàlisi de la novel·la mitjançant tres dimensions -continguts científics subjacents, naturalesa de la ciència i aspectes ètics- definides cada una d'elles per diversos criteris i patrons. Els resultats del segon objectiu mostren que la participació en el club de lectura ha permès el pas d'una immersió afectiva a una immersió cognitiva tot capacitant els estudiants per discutir i reflexionar sobre la temàtica de la novel·la, en relació als trasplantaments d'òrgans, des d'una visió sociocientífica. Els resultats del tercer objectiu mostren que una activitat en la qual s'evidencien les diferents interpretacions que permet un mateix text promou que els alumnes justifiquin les seves posicions i discuteixin sobre l'ús i l'avaluació de les diferents proves. Es conclou que les potencialitats de la novel·la com a context en l'educació científica es concreten en permetre que la immersió en la temàtica científica es faci a partir d'activitats pròpies d'un lector literari, que es doni una immersió afectiva espontània en la temàtica, una immersió cognitiva si aquesta es promou mitjançant activitats específiques i una varietat d'interpretacions que promouen la reflexió i el debat. A més a més, s'identifica la necessitat de realitzar una anàlisi en profunditat per poder dissenyar les activitats adients per fer-ne emergir les potencialitats esmentades.

[en] The doctoral thesis Novels as a context in science education contributes to research in the field of science education from a scientific literacy perspective. The proposal is based on several didactic approaches, such as context-based education and socioscientific issues, and on the existing research about using narratives to teach and learn science. Specifically, the purpose of the research is to analyse the potentiality of novels as a context in science education. This purpose is divided into three objectives: 1) Designing an instrument in order to analyse novels to be used as a context in science education 2) Analysing novels as a context in science education through a book club dynamic 3) Analysing novels as a context in science education through students' interpretations of a novel fragment. Both qualitative and interpretative methods were used to achieve these objectives. To answer the first aim, we explored the criteria to select novels for science class through a bibliographic review and interviews to several professionals. Simultaneously we analysed the features of some young-adult novels related to the sciences. To answer the second and the third aim, we designed two activities focused on two different young-adult novels. These activities were performed by two groups of secondary school students (12 and 14 years old respectively) from a high-school in the province of Barcelona. In both cases we analysed the participants' discourse. In the second objective the analysis was focused on the mobilisation of scientific contents and ethical concerns during the book club as well as on the participants' own perception of the book club. In the third aim, the analysis was focused on the use and evaluation of evidence, both in written and oral activities. First aim results are set on an analysis instrument called ANUCSE grid, which incorporates both scientific and literary criteria in its requirements. In addition, it suggests analyzing the novel by means of three dimensions —underlying scientific contents, nature of science and ethical concerns. Each of these dimensions contains several criteria and patterns. Second objective results show that participating in a book club has allowed readers to switch from an affective immersion to a cognitive immersion. This cognitive immersion lead students into an argumentation and a reflection on the novel science topic, related with organ transplantation, form a socioscientific view. Third objective results show that an activity where different interpretations of the same text are expressed promotes that students justify their positions and argue about the use and evaluation of evidence. The research concludes that the potentialities of using a novel as a context in science education are: a) it allows for scientific immersion to be promoted by literary activities b) it promotes spontaneous affective immersion in the scientific subject c) it promotes cognitive immersion by some specific activities d) it promotes reflecting and discussing on the scientific topic through debating about the variety of text interpretations. In addition, it identifies the need to make an in-depth analysis in order to be able to design the suitable activities to promote the potentialities mentioned.